text: De holder jul i højskolens fællesskab
  26 december 2010 kl. 15.14
  Flere danskere søger fællesskab i juledagene. I år tilbyder 17 højskole kurser omkring jul og nytår. For ti år siden var der kun seks højskole, som holdt åbent i julen.
  En af de højskoler, som har størst erfaring med julekurser, er Esbjerg Højskole. Her opholder 150 kursister sig omkring jul og nytår.
  Juleaften var der 100 til at danse om juletræet. Og kursisterne skulle bare lade sig forkæle.
  
  Flugt fra ensomhed 
  - Det er lidt en flugt fra den hjemlige jul, indrømmer Inger Sørensen, Padborg, som flere gange har holdt jul på højskole. Men jeg får også noget med. F.eks. har vi haft nogle spændende diskussioner om velfærd i fremtiden.
  
  Søvndal til debat
  I forbindelse med debatterne har bl.a. SFs formand Villy Søvndal og den gamle socialdemokratiske kæmpe, Helge Mortensen, deltaget. Og der har været underholdning ved bla. Leif Fabricius.
  
  Gode oplevelser
  Kursisterne tilbydes også forskellige udflugter. I den kommende uge er der bla. en heldagestur til Tønder. 
  Hans B. Jessen fra Kruså blev enkemand i sommer. Han er på højskole for første gang og er meget begejstret. 
  - Vi har haft nogle gode oplevelser, som har fået det lidt mørke til at forsvinde. Det er altid svært, når sådan en højtid nærmer sig.
  